477c01□　　No. 1601 [cf. Nos. 1599, 1600]

477c02□辯中邊論頌一卷

477c03□

477c04□　　　　彌勒菩薩說

477c05□　　　　三藏法師玄□奉　詔譯

477c06□　　辯相品第一

477c07□　唯相障眞實　　及修諸對治

477c08□　卽此修分位　　得果無上乘

477c09□　虛妄分別有　　於此二都無

477c10□　此中唯有空　　於彼亦有此

477c11□　故說一切法　　非空非不空

477c12□　有無及有故　　是則契中道

477c13□　識生變似義　　有情我及了

477c14□　此境實非有　　境無故識無

477c15□　虛妄分別性　　由此義得成

477c16□　非實有全無　　許滅解脫故

477c17□　唯所執依他　　及圓成實性

477c18□　境故分別故　　及二空故說

477c19□　依識有所得　　境無所得生

477c20□　依境無所得　　識無所得生

477c21□　由識有得性　　亦成無所得

477c22□　故知二有得　　無得性平等

477c23□　三界心心所　　是虛妄分別

477c24□　唯了境名心　　亦別名心所

477c25□　一則名緣識　　第二名受者

477c26□　此中能受用　　分別推心所

477c27□　覆障及安立　　將導攝圓滿

477c28□　三分別受用　　引起幷連縛

477c29□　現前苦果故　　唯此惱世間

478a01□　三二七雜染　　由虛妄分別

478a02□　諸相及異門　　義差別成立

478a03□　應知二空性　　略說唯由此

478a04□　無二有無故　　非有亦非無

478a05□　非異亦非一　　是說爲空相

478a06□　略說空異門　　謂眞如實際

478a07□　無相勝義性　　法界等應知

478a08□　由無變無倒　　相滅聖智境

478a09□　及諸聖法因　　異門義如次

478a10□　此雜染淸淨　　由有垢無垢

478a11□　如水界全空　　淨故許爲淨

478a12□　能食及所食　　此依身所住

478a13□　能見如此理　　所求二淨空

478a14□　爲常益有情　　爲不捨生死

478a15□　爲善無窮盡　　故觀此爲空

478a16□　爲種性淸淨　　爲得諸相好

478a17□　爲淨諸佛法　　故菩薩觀空

478a18□　補特伽羅法　　實性俱非有

478a19□　此無性有性　　故別立二空

478a20□　此若無雜染　　一切應自脫

478a21□　此若無淸淨　　功用應無果

478a22□　非染非不染　　非淨非不淨

478a23□　心性本淨故　　由客塵所染

478a24□　　辯障品第二

478a25□　具分及一分　　增盛與平等

478a26□　於生死取捨　　說障二種性

478a27□　九種煩惱相　　謂愛等九結

478a28□　初二障厭捨　　餘七障眞見

478a29□　謂能障身見　　彼事滅道寶

478b01□　利養恭敬等　　遠離遍知故

478b02□　無加行非處　　不如理不生

478b03□　不起正思惟　　資糧未圓滿

478b04□　闕種性善友　　心極疲厭性

478b05□　及闕於正行　　鄙惡者同居

478b06□　倒□重三餘　　般若未成就

478b07□　及本性□重　　懈怠放逸性

478b08□　著有著資財　　及心性下劣

478b09□　不信無勝解　　如言而取義

478b10□　輕法重名利　　於有情無悲

478b11□　□聞及少聞　　不修治妙定

478b12□　善菩提攝受　　有慧無亂障

478b13□　□向不怖□　　自在名善等

478b14□　如是善等十　　各有前三障

478b15□　於覺分度地　　有別障應知

478b16□　於事不善巧　　懈怠定減二

478b17□　不植羸劣性　　見□重過失

478b18□　障富貴善趣　　不捨諸有情

478b19□　於失德減增　　令趣入解脫

478b20□　障施等諸善　　無盡亦無間

478b21□　所作善決定　　受用法成熟

478b22□　遍行與最勝　　勝流及無攝

478b23□　相續無差別　　無雜染淸淨

478b24□　種種法無別　　及不增不減

478b25□　幷無分別等　　四自在依義

478b26□　於斯十法界　　有不染無明

478b27□　障十地功德　　故說爲十障

478b28□　已說諸煩惱　　及諸所知障

478b29□　許此二盡故　　一切障解脫

478c01□　　辯眞實品第三

478c02□　眞實唯有十　　謂根本與相

478c03□　無顚倒因果　　及□細眞實

478c04□　極成淨所行　　攝受幷差別

478c05□　十善巧眞實　　皆爲除我見

478c06□　許於三自性　　唯一常非有

478c07□　一有而不眞　　一有無眞實

478c08□　於法數取趣　　及所取能取

478c09□　有非有性中　　增益損減見

478c10□　知此故不轉　　是名眞實相

478c11□　無性與生滅　　垢淨三無常

478c12□　所取及事相　　和合苦三種

478c13□　空亦有三種　　謂無異自性

478c14□　無相及異相　　自相三無我

478c15□　如次四三種　　依根本眞實

478c16□　苦三相已說　　集亦有三種

478c17□　謂習氣等起　　及相未離繫

478c18□　自性二不生　　垢寂二三滅

478c19□　遍知及永斷　　證得三道諦

478c20□　應知世俗諦　　差別有三種

478c21□　謂假行顯了　　如次依本三

478c22□　勝義諦亦三　　謂義得正行

478c23□　依本一無變　　無倒二圓實

478c24□　世極成依一　　理極成依三

478c25□　淨所行有二　　依一圓成實

478c26□　名遍計所執　　相分別依他

478c27□　眞如及正智　　圓成實所攝

478c28□　流轉與安立　　邪行依初二

478c29□　實相唯識淨　　正行依後一

479a01□　於蘊等我見　　執一因受者

479a02□　作者自在轉　　增上義及常

479a03□　雜染淸淨依　　觀縛解者性

479a04□　此所執分別　　法性義在彼

479a05□　非一及總略　　分段議名蘊

479a06□　能所取彼取　　種子義名界

479a07□　能受所了境　　用門義名處

479a08□　緣起義於因　　果用無增減

479a09□　於非愛愛淨　　俱生及勝主

479a10□　得行不自在　　是處非處義

479a11□　根於取住續　　用二淨增上

479a12□　因果已未用　　是世義應知

479a13□　受及受資糧　　彼所因諸行

479a14□　二寂滅對治　　是諦義應知

479a15□　由功德過失　　及無分別智

479a16□　依他自出離　　是乘義應知

479a17□　有爲無爲義　　謂若假若因

479a18□　若相若寂靜　　若彼所觀義

479a19□　　辯修對治品第四

479a20□　以□重愛因　　我事無迷故

479a21□　爲入四聖諦　　修念住應知

479a22□　已遍知障治　　一切種差別

479a23□　爲遠離修集　　勤修四正斷

479a24□　依住堪能性　　爲一切事成

479a25□　滅除五過失　　勤修八斷行

479a26□　懈怠忘聖言　　及□沈掉擧

479a27□　不作行作行　　是五失應知

479a28□　爲斷除懈怠　　修欲勤信安

479a29□　卽所依能依　　及所因能果

479b01□　爲除餘四失　　修念智思捨

479b02□　記言覺沈掉　　伏行滅等流

479b03□　已種順解脫　　復修五增上

479b04□　謂欲行不忘　　不散亂思擇

479b05□　卽損障名力　　因果立次第

479b06□　順決擇二二　　在五根五力

479b07□　覺支略有五　　謂所依自性

479b08□　出離幷利益　　及三無染支

479b09□　由因緣所依　　自性義差別

479b10□　故輕安定捨　　說爲無染支

479b11□　分別及誨示　　令他信有三

479b12□　對治障亦三　　故道支成八

479b13□　表見戒遠離　　令他深信受

479b14□　對治本隨惑　　及自在障故

479b15□　有倒順無倒　　無倒有倒隨

479b16□　無倒無倒隨　　是修治差別

479b17□　菩薩所修習　　由所緣作意

479b18□　證得殊勝故　　與二乘差別

479b19□　　辯修分位品第五

479b20□　所說修對治　　分位有十八

479b21□　謂因入行果　　作無作殊勝

479b22□　上無上解行　　入出離記說

479b23□　灌頂及證得　　勝利成所作

479b24□　應知法界中　　略有三分位

479b25□　不淨淨不淨　　淸淨隨所應

479b26□　依前諸位中　　所有差別相

479b27□　隨所應建立　　諸補特伽羅

479b28□　　辯得果品第六

479b29□　器說爲異熟　　力是彼增上

479c01□　愛樂增長淨　　如次卽五果

479c02□　復略說餘果　　後後初數習

479c03□　究竟順障滅　　離勝上無上

479c04□　　辯無上乘品第七

479c05□　總由三無上　　說爲無上乘

479c06□　謂正行所緣　　及修證無上

479c07□　正行有六種　　謂最勝作意

479c08□　隨法離二邊　　差別無差別

479c09□　最勝有十二　　謂廣大長時

479c10□　依處及無盡　　無間無難性

479c11□　自在攝發起　　得等流究竟

479c12□　由斯說十度　　名波羅蜜多

479c13□　十波羅蜜多　　謂施戒安忍

479c14□　精進定般若　　方便願力智

479c15□　饒益不害受　　增德能入脫

479c16□　無盡常起定　　受用成熟他

479c17□　菩薩以三慧　　恒思惟大乘

479c18□　如所施設法　　名作意正行

479c19□　此增長善界　　入義及事成

479c20□　此助伴應知　　卽十種法行

479c21□　謂書寫供養　　施供聽披讀

479c22□　受持正開演　　諷誦及思修

479c23□　行十法行者　　獲福聚無量

479c24□　勝故無盡故　　由攝他不息

479c25□　隨法行二種　　謂諸無散亂

479c26□　無顚倒轉變　　諸菩薩應知

479c27□　出定於境流　　味沈掉矯示

479c28□　我執心下劣　　諸智者應知

479c29□　智見於文義　　作意及不動

480a01□　二相染淨客　　無怖高無倒

480a02□　知但由相應　　串習或□此

480a03□　有義及非有　　是於文無倒

480a04□　似二性顯現　　如現實非有

480a05□　知離有非有　　是於義無倒

480a06□　於作意無倒　　知彼言熏習

480a07□　言作意彼依　　現似二因故

480a08□　於不動無倒　　謂知義非有

480a09□　非無如幻等　　有無不動故

480a10□　於自相無倒　　知一切唯名

480a11□　離一切分別　　依勝義自相

480a12□　以離眞法界　　無別有一法

480a13□　故通達此者　　於共相無倒

480a14□　知顚倒作意　　未滅及已滅

480a15□　於法界雜染　　淸淨無顚倒

480a16□　知法界本性　　淸淨如虛空

480a17□　故染淨非主　　是於客無倒

480a18□　有情法無故　　染淨性俱無

480a19□　知此無怖高　　是於二無倒

480a20□　異性與一性　　外道及聲聞

480a21□　增益損減邊　　有情法各二

480a22□　所治及能治　　常住與斷滅

480a23□　所取能取邊　　染淨二三種

480a24□　分別二邊性　　應知復有七

480a25□　謂有非有邊　　所能寂怖畏

480a26□　所能取正邪　　有用幷無用

480a27□　不起及時等　　是分別二邊

480a28□　差別無差別　　應知於十地

480a29□　十波羅蜜多　　增上等修集

480b01□　所緣謂安界　　所能立任持

480b02□　印內持通達　　增證運最勝

480b03□　修證謂無闕　　不毁動圓滿

480b04□　起堅固調柔　　不住無障息

480b05□　此論辯中邊　　深密堅實義

480b06□　廣大一切義　　除諸不吉祥

480b07□辯中邊論頌